Kombîyayîşê Konseya Ewropa yo ke serekwezîr û serekkomarê pêro welatan tewrê ci benê, 24-25ê êlule de do bêro kerdene.
Wezîrê Karanê Teberî yê Fransa Jean Yves Le Drîanî radyoyê France Interî reyde qisey kerd û vat: ''Peynîya êlule de ma kombîyayîşê Konseya Ewropa de dosyaya Tirkîya ser o do vinderê. Seba ke ma bieşkê tedayanê tirkîya rêz bikerê çend rojî verê cû Berlin de na dosya amade kerde.''
Mabênê Fransa û Tirkîya de Dengizê Sipî de alozîyêke esta.
Wezîrê Karanê Teberî yê Fransa Jean Yves Le Drîanî vat: ''Ma Tirkîya rê vanê ke Konseya Ewropa de Rojhelatê Dengizê Sipî ser o nîqaş bikerê. Ma eşkenê tay tedbîran bigêrê. Ma bêçare nîyê û Erdogan zî naye zaneno.''
